CELEX: 32021D1853
Language: ro
Date: 2021-10-18 00:00:00
Title: Decizia (UE) 2021/1853 a Consiliului din 18 octombrie 2021 privind poziția care urmează să fie adoptată, în numele Uniunii Europene, în cadrul Consiliului de asociere înființat prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Arabă Egipt, pe de altă parte, referitoare la prelungirea valabilității priorităților parteneriatului UE-Egipt până la adoptarea de către Consiliul de asociere a unor noi priorități actualizate ale parteneriatului

22.10.2021   
               
               
                  RO
               
               
                  Jurnalul Oficial al Uniunii Europene
               
               
                  L 374/54
               
            
         DECIZIA (UE) 2021/1853 A CONSILIULUI
         din 18 octombrie 2021
         privind poziția care urmează să fie adoptată, în numele Uniunii Europene, în cadrul Consiliului de asociere înființat prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Arabă Egipt, pe de altă parte, referitoare la prelungirea valabilității priorităților parteneriatului UE-Egipt până la adoptarea de către Consiliul de asociere a unor noi priorități actualizate ale parteneriatului
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 217 coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Arabă Egipt, pe de altă parte (1) (denumit în continuare „acordul”), a fost semnat la 25 iunie 2001 și a intrat în vigoare la 1 iunie 2004.
                  
               
                     (2)
                  
                  
                     În cadrul Consiliului de asociere din 25 iulie 2017, Uniunea Europeană și Egiptul au convenit asupra priorităților parteneriatului UE-Egipt, astfel cum se prevede în Recomandarea nr. 1/2017 a Consiliului de asociere (2).
                  
               
                     (3)
                  
                  
                     Cele două părți au convenit asupra faptului că ar trebui prelungită valabilitatea priorităților parteneriatului UE-Egipt ca document de orientare pentru consolidarea parteneriatului, până la adoptarea unor noi priorități actualizate ale parteneriatului.
                  
               
                     (4)
                  
                  
                     În temeiul articolului 76 din acord, Consiliul de asociere are competența de a lua decizii în scopul îndeplinirii obiectivelor acordului.
                  
               
                     (5)
                  
                  
                     Consiliul de asociere urmează să adopte, prin procedură scrisă, o recomandare privind prelungirea valabilității priorităților parteneriatului până la adoptarea de către Consiliul de asociere a unor noi priorități actualizate ale parteneriatului.
                  
               
                     (6)
                  
                  
                     Este oportun să se stabilească poziția care urmează să fie adoptată, în numele Uniunii, în cadrul Consiliului de asociere, întrucât recomandarea Consiliului de asociere va produce efecte juridice.
                  
               
                     (7)
                  
                  
                     Prin urmare, poziția Uniunii în cadrul Consiliului de asociere ar trebui să se bazeze pe proiectul de recomandare a Consiliului de asociere,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată în numele Uniunii în cadrul Consiliului de asociere înființat prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Arabă Egipt, pe de altă parte, referitoare la prelungirea valabilității priorităților parteneriatului UE-Egipt până la adoptarea de către Consiliul de asociere a unor noi priorități actualizate ale parteneriatului se bazează pe proiectul de recomandare a Consiliului de asociere (3).
         
         
            Articolul 2
            Prezenta decizie intră în vigoare la data adoptării.
         
         
            Adoptată la Luxemburg, 18 octombrie 2021.
            
               
                  Pentru Consiliu
               
               
                  Președintele
               
               J. BORRELL FONTELLES
            
         
         
            (1)  JO L 304, 30.9.2004, p. 39.
         
            (2)  Recomandarea nr. 1/2017 a Consiliului de asociere UE-Egipt din 25 iulie 2017 de aprobare a priorităților parteneriatului UE-Egipt (JO L 255, 3.10.2017, p. 26).
         
            (3)  A se vedea documentul ST 12260/21 la adresa http://register.consilium.europa.eu